Source: https://www.blajinfo.ro/volei-alba-blaj-csm-bucuresti-3-1-809.html
Timestamp: 2019-11-18 22:12:18+00:00

Document:
Volei Alba Blaj – CSM Bucureşti 3-1
Acasă » Sport » Volei Alba Blaj – CSM Bucureşti 3-1
Publicat în 13.03.2013 la ora 22:00
Volei Alba Blaj a învins în Sala “Timotei Cipariu” pe CSM Bucureşti în al doilea meci din play-off-ul Diviziei A la volei femini, cu 3-1 (29-27, 25-23, 17-25, 25-12) şi a egalat scorul în duelul decisiv pentru calificarea în semifinale.
Meciul decisiv pentru accederea în semifinale se va desfăşura duminică, 17 martie, la Bucureşti.
Dramatism la maximum!
Cei peste 700 de spectatori au turnat apă vie în mâinile şi inimile fetelor lui Macarie, care au dat o replică adevărată în compania favoritei, CSM Bucureşti. Determinant pentru soarta jocului a fost primul set, unul dramatic, cu suspans şi mingi pe muchie de cuţit şi egalitate multiplă (25-25, 26-26, 27-27), în care CSM-ul a avut trei mingi de meci (iar bucureştenii au reclamat decizia arbitrilor la mingea decisivă).
Publicul = victoria!
Volei Alba Blaj nu s-a dezminţit şi în propria sală a demonstrat forţă în compania unei echipe care în urmă cu o lună juca în sferturile Cupei Challenge. Publicul a împins echipa lui Macarie de la spate spre un succes care răstoarnă calculele hârtiei, după ce în precedentele jocuri directe cu CSM Bucureşti a pierdut de fiecare dată, în deplasare, cu 0-3!
Bojana – ovaţionată
Cu o luxaţie la degetul mare al mâinii drepte, sârboiaca Bojana Stojkovic n-a intrat, din pricina accidentării, în prima formulă a lui Macarie. Totuşi, blonda jucătoare a strâns din dinţi şi a intrat, jucând mai mult în setul al 4-lea, fiind ovaţionată la scenă deschisă de “Legiunea a XIII-a Gemina”, ce i-a scandat îndelung prenumele.
Totul se joacă în Olimpia!
“Nu ştim ce şanse de calificare avem, însă ne-am dorit enorm să învingem, mai ales că am jucat acasă, în faţa oamenilor din Blaj. Am vrut să câştigăm pentru a ieşi onorabil din scenă, chiar dacă vom fi eliminaţi“, a spus primarul Gheorghe Rotar. Astfel că Dinamo (2-0 cu CSM Lugoj la general) şi… CSM Lugoj mai trebuie să aştepte până îşi vor cunoaşte adversarul din semifinale şi din disputa pentru locurile 5-8
Marius Macarie a mizat pe Alice Kapelovies, Vali Rusu, Adriana Dudnic, Josefina Fernandez, Irina Alexandru, Marija Sandic, Laura Mastahac (libero), mai intrând Bojana Stojkovic, Alexandra Ciontoş, Melida Dobeş iar la CSM au evoluat Roxana Ivanov, Bianca Moldovan, Irina Radu, Iulia Popova, Maria Karasheva, Elena Lăpuşneanu, Katia Medved
Imnul echipei în premieră
Cu prilejul acestui joc decisiv, în Sala “Timotei Cipariu” a fost audiat în premieră imnul mult iubitei echipe din “Mica Romă” Melodia “Raza de soare” interpretată de Blackstar, o formaţie compusă din artişti din judeţ. În ziua când catolicii au aflat numele noului Pontif, echipele din Alba, la volei şi la baschet au avut comportări diferite, una producând surpriza, cealaltă dezamăgind…

References: CSM 
 CSM 
 CSM 
 CSM 
 CSM 
 CSM 
 CSM 
 CSM